
LIETUVOS RESPUBLIKOS
MUZIEJŲ ĮSTATYMO 4, 12, 13 STRAIPSNIŲ PAKEITIMO IR PAPILDYMO
ĮSTATYMAS

2010 m. balandžio 8 d. Nr. XI-733
Vilnius

(Žin., 1995, Nr. 53-1292; 2003, Nr. 59-2638)

1 straipsnis. 4 straipsnio 1 dalies pakeitimas, 4 dalies ir 5 dalies 1 punkto pripažinimas netekusiais galios

1. 4 straipsnio 1 dalyje išbraukti žodį „apskričių“ ir šią dalį išdėstyti taip:

„1. Lietuvos Respublikoje muziejai skirstomi į nacionalinius, respublikinius, savivaldybių, žinybinius ir kitus.“

2. 4 straipsnio 4 dalį pripažinti netekusia galios.

3. 4 straipsnio 5 dalies 1 punktą pripažinti netekusiu galios.

2 straipsnis. 12 straipsnio pakeitimas ir papildymas 

1. 12 straipsnio 2 dalyje išbraukti žodžius „apskričių ir savivaldybių“ ir „ar savivaldybių biudžetų“ ir šią dalį išdėstyti taip:

„2. Respublikinių muziejų lėšų šaltiniai gali būti steigėjų lėšos, valstybės biudžeto asignavimai, kitos teisėtai įgytos lėšos.“

2. 12 straipsnį papildyti nauja 3 dalimi:

„3. Savivaldybių muziejų lėšų šaltiniai gali būti steigėjų lėšos, savivaldybių biudžetų asignavimai, kitos teisėtai įgytos lėšos.“

3. Buvusias 12 straipsnio 3, 4 ir 5 dalis laikyti atitinkamai 4, 5 ir 6 dalimis.

3 straipsnis. 13 straipsnio 1 dalies 1 punkto pakeitimas

Pakeisti 13 straipsnio 1 dalies 1 punktą ir jį išdėstyti taip:

„1) nustato nacionalinių ir respublikinių muziejų plėtotės strategiją, rengia ir finansuoja ją įgyvendinančias programas;“.

4 straipsnis. Įstatymo įsigaliojimas ir įgyvendinimas

1. Šis įstatymas, išskyrus šio straipsnio 2, 3, 4 ir 5 dalis, įsigalioja 2010 m. liepos 
1 d.

2. Lietuvos prezidento K. Griniaus memorialinio muziejaus savininko teisės ir pareigos iki 2010 m. liepos 1 d. perduodamos Marijampolės savivaldybei, o valstybei nuosavybės teise priklausantis šio muziejaus patikėjimo teise valdomas turtas – šios savivaldybės nuosavybėn.

3. Jono Basanavičiaus sodyba-muziejus iki 2010 m. liepos 1 d., vadovaujantis Lietuvos Respublikos civilinio kodekso nustatyta tvarka, reorganizuojamas jungimo būdu, prijungiant jį prie Lietuvos nacionalinio muziejaus, kuriam pereina visos reorganizuojamo juridinio asmens teisės ir pareigos.

4. Nuo 2010 m. liepos 1 d. Kauno apskrities pedagoginio muziejaus savininko teisės ir pareigos perduodamos iš Kauno apskrities viršininko Kultūros ministerijai.

5. Lietuvos Respublikos Vyriausybė ar jos įgaliotos institucijos iki šio įstatymo įsigaliojimo parengia ir priima šio įstatymo įgyvenamuosius teisės aktus ir atlieka kitus būtinus veiksmus.

Skelbiu šį Lietuvos Respublikos Seimo priimtą įstatymą.

